《同俞太守登望江楼楼有杜陵诗及鲜于草书》
明代·游朴

山淡晴晖宿霭收，相逢聊复一登楼。三春烟景天中合，千古长江槛外流。

杜老幽怀随地尽，鲜于遗墨至今留。凭高莫抚当年迹，牵动游人万里愁。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。